ไฟแนนซ์ทูเดย์
ช่วงกระแส CSR มาแรง ทุกแบงก์และบริษัทเอกชน พากันทำโครงการเพื่อสังคมกันยกใหญ่
18 ส.ค. 2554

ช่วงกระแส CSR มาแรง ทุกแบงก์และบริษัทเอกชน พากันทำโครงการเพื่อสังคมกันยกใหญ่ 
ทำแบบน้ำซึมบ่อทราย ถึงบางทีจะดูผักชีกันไปบ้าง แต่ประชาชนและชุมชนได้ประโยชน์ก็ทำกันเข้าไปเถอะ
......เฮียแซม ดร.สุภัค ศิวะรักษ์ กรรมการผู้จัดการใหญ่และประธานเจ้าหน้าที่ บริหาร ธนาคารซีไอเอ็มบี ไทย ถลกแขนเสื้อออกเดินตลาดย่านปทุมวันกับเจ้าหน้าที่สำนักงานเขต มอบร่มสนาม 250 คัน แก่พ่อค้าแม่ขายไว้กันแดดกันฝน และมอบหมวกกันน็อกควบเสื้อกันฝน 60 ชุดแก่เจ้าหน้าที่เทศกิจและเสื้อกั๊กจราจร 60 ตัวแก่ทีมอาสาจราจร ยกขบวนกันไปใครไม่รู้จะนึกว่า สส.มาหาเสียงกันนะเนี่ย ยิ่งใกล้ฤดูเลือกตั้งอยู่
......แม้ผู้ถือหุ้นรายย่อย รายละเอียด เสนอและโหวตให้เฮียจิ๋ว อภิศักดิ์ ตันติวรวงศ์ กรรมการผู้จัดการแบงก์กรุงไทย เป็นกรรมการผู้จัดการใหญ่ไปแล้ว แต่เฮียเขาก็ยังทำตัวเล็กเหมือนเดิม มาทำงานตอนเช้าก็ไปยืนเข้าคิวขึ้นลิฟต์พร้อมพนักงานไม่มีการแซง แม้พนักงานจะยืนตัวลีบให้ทางไปก่อน เสี่ยจิ๋วกลับเรียกให้เข้ามาด้วยกัน ด้วยเหตุผลที่ว่า เปลืองไฟ เวลาไปก็ไปให้เต็ม Capacity ของลิฟต์จะคุ้มกว่า ได้เรื่องคุ้มน่ะคงคุ้มแต่คุณพี่เขาจะรู้ไหมว่า พนักงานไม่ค่อยอยากเล้ยที่จะขึ้นลิฟต์กับผู้บริหารเนี่ย
......ช.ชดา ขออภัยที่ดันไปเปลี่ยนตำแหน่ง คุณพี่ยรรยง ไทยเจริญ ผู้บริหารทีม กลุ่มงานยุทธศาสตร์องค์กร ธนาคารแห่งประเทศไทย (ธปท.) เป็นผู้บริหารทีมนโยบายการเงิน ตำแหน่งล่าสุดที่ถูกต้องคือตำแหน่งแรก ทราบแล้วเปลี่ยน
......นภดล เรืองจินดา รองกรรมการผู้จัดการ ธนาคารธนชาต พี่ชายใจดี เมาท์เจ้านายให้ ช.ชดา ฟังอื้อซ่า มีแต่เรื่องดีๆ ทั้งนั้นเลย วัยรุ่นเซ็งฟังแล้วไม่รู้จะเขียนอะไรดี